Aprobat prin Hotărîrea Guvernului

nr.\_\_\_din \_\_ 2019

**REGULAMENT**

privind procedura de autorizare a zborurilor în spațiul aerian național, precum și a condițiilor în care decolarea și aterizarea aeronavelor civile se pot efectua și de pe/pe alte terenuri decât aerodromurile/heliporturi

1. **DISPOZIȚII GENERALE**
2. Prezentul Regulament stabilește procedura de autorizare a zborurilor în spațiul aerian național, cât şi condițiile în care decolarea şi aterizarea aeronavelor civile se pot efectua şi de pe/pe alte terenuri decât aerodromurile/heliporturi.
3. Prevederile prezentului Regulament se aplică:
* tuturor persoanelor fizice și juridice care efectuează operațiuni aeriene cu aeronave civile sau de stat în spațiul aerian național, indiferent de cetățenia, respectiv naționalitatea acestor persoane şi indiferent de categoriile de aeronave utilizate și de statul de înmatriculare/identificare al acestora;
* proprietarilor și/sau administratorilor terenurilor pentru decolarea/aterizarea aeronavelor ușoare şi a aparatelor de zbor ultrauşoare.
1. În sensul prezentului Regulament, termenii și expresiile de mai jos au următoarele semnificații:

***aerodrom*** – orice suprafață delimitată (inclusiv orice clădiri, instalații şi echipamente) pe pămînt sau pe apă ori aflată pe o structură fixă, structură fixă off-shore sau structură plutitoare, destinată a fi utilizată fie integral, fie parțial în scopul aterizării, decolării şi mișcării pe suprafață a aeronavelor;

***aeronavă*** – orice aparat care se poate menține în atmosferă ca urmare a reacțiilor aerodinamice, altele decît reacțiile aerului cu suprafața terestră;

***aeronavă de stat*** – aeronavă folosită pentru servicii militare, vamale sau de politie;

***certificat de navigabilitate*** – document care confirmă că, în urma unei inspecții, revizii, reparații, modificări sau instalări, aeronava sau părţile ei componente corespund normelor de navigabilitate în vigoare;

***management al traficului aerian (ATM)*** – ansamblu al funcţiilor de la bordul aeronavelor şi de la sol (serviciile de trafic aerian, managementul spaţiului aerian şi managementul fluxurilor de trafic aerian) necesare pentru a asigura mişcarea sigură şi eficientă a aeronavelor în toate fazele lor de operare;

***management al traficului aerian/servicii de navigaţie aeriană*** – funcțiile din domeniul managementului traficului aerian, serviciile de navigație aeriană, astfel cum sînt definite în actele normative, şi serviciile care constau în generarea, prelucrarea, formatarea şi furnizarea de date către traficul aerian general în scopul navigației aeriene critice pentru siguranță;

***masă maximă la decolare (MTOM)*** – greutatea aeronavei indicată în certificatul de navigabilitate al aeronavei sau în alt document care conține datele respective;

***operator al aeronavei*** – persoană fizică sau juridică care efectuează operațiuni aeriene cu o aeronavă civilă ori de stat; în cazul operațiunilor aeriene civile operator al aeronavei este considerat persoana al cărei certificat, autorizație şi/sau licență stau/stă la baza efectuării operațiunii respective sau în cazul în care, conform reglementărilor aplicabile, un astfel de document nu este necesar, pilotul comandant al aeronave;

***plan de zbor*** – informație specială referitoare la zborul preconizat sau la o porțiune a acestuia, prezentată organelor serviciilor de trafic aerian;

***servicii de trafic aerian (ATS)*** – servicii de informare cu privire la zbor, servicii de alertare, servicii de consultanță în domeniul traficului aerian și servicii de control al traficului aerian (servicii de control zonal, de abordare şi de aerodrom);

***slot/orar*** – oră fixată de sosire sau de plecare disponibilă sau alocată deplasării unei aeronave la o dată precisă într-un aeroport coordonat;

***spațiu aerian național*** – spațiu aerian de deasupra teritoriului Republicii Moldova;

***teren de zbor*** – orice suprafață terestră (acvatică) sau a unei construcții aleasă de către operator, sub responsabilitatea sa, pentru decolare şi/sau aterizare, după regulile de zbor la vedere în timp de zi şi în conformitate cu caracteristicile de zbor şi tehnice, a avioanelor cu MTOM mai mică de 5700 kg, elicopterelor, aeronavelor ultraușoare și aeronavelor nemotorizate încadrate în categoria operațiunilor aeriene civile de lucru aerian sau aviație generală;

***trafic aerian general*** – toate deplasările aeronavelor civile, precum şi ale aeronavelor de stat, care se efectuează în conformitate cu procedurile Organizației Aviației Civile Internaționale;

***utilizatori ai spațiului aerian*** – operatori de aeronave exploatate în traficul aerian general;

***zonă interzisă*** – spațiu aerian de dimensiuni stabilite în care zborul aeronavelor este interzis;

***zonă cu restricții*** – spațiu aerian de dimensiuni stabilite în care zborul aeronavelor este limitat de anumite condiții;

***zonă supusă servituții aeronautice*** – zonă aferentă aerodromului şi echipamentelor serviciilor de navigație aeriană aflată sub incidența servituții aeronautice

***forță majoră*** - eveniment imprevizibil şi inevitabil care generează imposibilitatea temporară sau definitivă de executare a unui zbor în condiții de siguranță;

***spațiu aerian de clasa G*** - zonă delimitată de spațiu aerian în care nu sunt furnizate servicii de control al traficului aerian;

***spațiu aerian segregat*** - un volum de spațiu aerian definit care în mod normal se află sub

responsabilitatea unei autorități de aviație, care este temporar segregat prin acord comun, pentru folosire exclusivă pentru altă autoritate de aviație şi prin care, pe perioada respectivă, alt trafic nu este autorizat să tranziteze;

***zbor VFR*** - un zbor efectuat în conformitate cu regulile zborului la vedere;

***zbor tehnic*** – zbor special al aeronavei, cu condiția că aeronava este în stare tehnică favorabilă pentru executarea unui asemenea zbor în siguranță, în următoarele situații:

* zborul este necesar pentru deplasarea aeronavei la locul de conservare, unde se efectuează reparația, modificarea sau întreținerea tehnică a acesteia
* zborul este necesar pentru efectuarea controlului în zbor a aeronavei

***zone dens populate*** - zonele cu ansambluri de clădiri situate în localități urbane sau rurale, precum şi orice terenuri pe care se adună un număr mare de persoane în scop recreațional ori pentru participarea la diverse manifestații în aer liber.

1. **UTLIZIAREA SPAȚIULUI AERIAN**
2. Zborul deasupra teritoriilor unde există restricții stabilite de Ministerul Apărării, Ministerul Afacerilor Interne, Ministerul Justiției, Serviciul de Informații și Securitate sau autoritățile administrației publice locale sunt autorizate în conformitate cu prezentul Regulament cu condiția respectării cerințelor stabilite de către autoritățile care au impus restricțiile corespunzătoare.
3. Zborul unei aeronave civile în spațiul aerian național, cu excepția zborului VFR executat în întregime într-o zonă de spațiu aerian de clasa G, precum și zborul unei aeronave civile care traversează granița regiunii de informare a zborurilor – FIR Chișinău poate fi efectuat dacă pentru zborul respectiv operatorul aeronavei deține permisiunile corespunzătoare prevăzute la punctul 9 din prezentul Regulament și a depus un plan de zbor, în conformitate cu Cerințele Tehnice de stabilire a Regulilor Aerului, iar aeronava este asigurată, după caz, conform legii, pentru daune produse terților.
4. Zborul VFR al unei aeronave civile, executat în întregime într-o zonă de spațiu aerian de clasa G, se consideră autorizat dacă aeronava este asigurată, conform cadrului normativ în domeniul asigurărilor, pentru daune produse terților, iar pentru zborul respectiv operatorul aeronavei deține permisiunile corespunzătoare prevăzute la punctul 9 din prezentul Regulament și a depus un plan de zbor Furnizorului de Servicii de Navigație Aeriană – Î.S. ”MOLDATSA” în conformitate cu Cerințele Tehnice de stabilire a Regulilor Aerului, sau la alegerea operatorului a făcut o informare de trafic VFR la Ministerul Apărării, în conformitate cu procedura prevăzută în Anexa nr. 1.
5. Prevederile stabilite la punctele 5 și 6 nu exonerează operatorul aeronavei de obligația deținerii documentelor de zbor corespunzătoare operațiunilor aeriene civile desfășurate în spațiul aerian național, documentelor privind navigabilitatea aeronavei, precum și documentelor care atestă calificarea operatorului pentru tipul de aeronavă. Extrasele corespunzătoare din actele normative în vigoare referitoare la documentele sus-menționate, corespunzătoare tuturor categoriilor de aeronave civile, respectiv fiecărui tip de operațiune aeriană, se publică pe pagina web-oficială a Autorității Aeronautice Civile [www.caa.md](http://www.caa.md) şi în Publicația de Informare Aeronautică a Republicii Moldova (AIP –Moldova).
6. Orice aeronavă civilă care efectuează un zbor într-o porțiune din spațiul aerian național unde furnizarea serviciilor de trafic aerian este obligatorie trebuie să aibă posibilitatea de a efectua comunicații radio bilaterale în limba engleză şi trebuie să fie echipată cu transponder care va funcționa pe tot parcursul zborului respectiv, indiferent dacă o parte a acestuia se desfășoară într-o zonă de spațiu aerian de clasă G. Cu coordonarea prealabilă a Furnizorului de Servicii de Navigație Aeriană – Î.S. ”MOLDATSA”, o aeronavă civilă poate efectua zborul în zona respectivă și fără a fi echipată cu transponder.
7. Următoarele categorii de zboruri ale aeronavelor civile pot fi efectuate în spațiul aerian național numai în condițiile obținerii unei permisiuni şi, după caz, a unui aviz:
8. zborurile tehnice, care pot fi executate numai în condițiile permisiunii de către Autoritatea Aeronautică Civilă;
9. zborurile internaționale aferente operațiunilor de transport aerian comercial, cu aterizare pe sau decolare de pe teritoriul Republicii Moldova, care pot fi executate numai în condițiile permisiunii scrise de către Autoritatea Aeronautică Civilă, [potrivit prevederilor Anexei nr. 1 lit. b), respectiv lit. c) la prezentul Regulament](file:///C%3A%5CTemp%5CAnexa%20I_AZ.docx), în condițiile tratatelor internaționale la care Republica Moldova este parte;
10. zborurile interne şi internaționale, cu sau fără decolare/aterizare de pe/pe teritoriul Republicii Moldova, cu aeronave civile care transportă trupe militare, armament, tehnică de luptă, bunuri periculoase şi orice alte tipuri de încărcătură care, prin natura lor, pot afecta securitatea națională a Republicii Moldova, cu permisiunea scrisă dată de Autoritatea Aeronautică Civilă și cu avizul obligatoriu al Ministerului Apărării;
11. zborurile în porțiunile de spațiu aerian rezervat sau în zonele restricționate, care pot fi executate numai în condițiile coordonării prealabile cu Furnizorul de Servicii de Navigație Aeriană – Î.S. ”MOLDATSA” sau cu permisiunea entității care a făcut rezervarea ori a solicitat utilizarea exclusivă, respectiv restricționarea zonei respective de spațiu aerian;
12. zborurile deasupra orașului Chișinău la înălţimi mai mici de 3.000 de metri, care pot fi executate numai în condițiile obținerii unei permisiuni de survol din partea Ministerului Apărării, cu excepția zborurilor executate în limita zonei de control de aerodrom (CTR) Chișinău şi a zborurilor de îndepărtare după decolare şi de apropiere pentru aterizare pe Aeroportul Internațional Chișinău;
13. zborurile pentru activități de determinări topogeodezice la o scară mai mare de 1: 20.000, aerofotografiere sau filmări aeriene care pot fi executate numai în condițiile obținerii permisiunii scrise a AAC și avizelor din partea Ministerului Apărării și Serviciului de Informații și Securitate;
14. zborurile de acrobație sau demonstrative ca parte a programelor de avertisment sau publicitate deasupra zonelor dens populate - cu permisiunea scrisă a Autorității Aeronautice Civile;
15. zboruri necomerciale particulare cu aeronave ce au mai mult de 8 locuri – cu permisiunea scrisă a Autorității Aeronautice Civile.
16. Procedura de acordare a permisiunilor şi, respectiv, a avizului prevăzute la punctul 9 lit. a) - d) este prevăzută în [Anexa nr. 1 la prezentul Regulament](file:///C%3A%5CTemp%5CAnexa%20I_AZ.docx). Procedura de acordare a autorizației de survol şi, respectiv, a avizului menționat la punctul 9 lit. e) şi f) este prevăzut în [Anexa nr. 2 la prezentul Regulament](file:///C%3A%5CTemp%5CAnexa%20II_AZ.docx).
17. Zborurile cu aeronave de stat în spațiul aerian național se efectuează în baza unei permisiuni scrise date de Ministerul Apărării pentru:

a) aeronavele de stat moldovenești;

b) pentru aeronavele de stat străine;

c) pentru aeronavele militare de stat străine participante la aplicații, exerciții sau antrenamente în spațiul aerian național;

d) pentru aeronavele de stat străine aflate în custodia operatorilor economici din Republica Moldova pentru reparații, modernizări, modificări, precum şi pentru aeronavele nou-fabricate destinate a deveni aeronave de stat;

1. Procedura de acordare a permisiunilor de către Ministerul Apărării, menționată la punctul 9 lit. b) şi la punctul 10, este prevăzută în [Anexa nr. 2 la prezentul Regulament](file:///C%3A%5CTemp%5CAnexa%20II_AZ.docx).
2. Zborurile prevăzute la punctul 11) lit. d) se efectuează sub responsabilitatea operatorilor economici în a căror custodie se află aeronavele de stat străine respective sau, după caz, a fabricantului, care poartă şi răspunderea pentru daunele produse terților în timpul zborurilor, în condițiile legislației civile.
3. Procedura de acordare a permisiunilor prevăzute la punctul 11 se va efectua în conformitate cu dispozițiile specifice stabilite de Ministerul Apărării.
4. Aeronavele civile care execută zboruri internaționale spre/dinspre teritoriul Republicii Moldova sunt obligate să efectueze prima aterizare pe teritoriul Republicii Moldova şi ultima decolare de pe teritoriul Republicii Moldova numai pe aerodromuri internaționale sau deschise traficului internațional, certificate conform reglementărilor în vigoare şi publicate în AIP –Moldova, în vederea efectuării controlului pentru trecerea frontierei, precum şi a inspecției şi controlului de siguranță a zborurilor și de securitate aeronautică, conform prevederilor legislației în vigoare.
5. Dacă, din cauze de forță majoră, aterizarea și/sau decolarea prevăzute la punctul 15 nu pot fi executate pe unul dintre aerodromurile internaționale sau deschise traficului internațional, controlul pentru trecerea frontierei, precum și după caz inspecția sau controlul de siguranță a zborurilor și de securitate aeronautică se efectuează la locul de aterizare ori decolare, conform prevederilor legislației în vigoare.
6. Aeronavele civile care efectuează zboruri interne sunt obligate să decoleze şi să aterizeze pe aerodromuri/heliporturi, precum și pe alte terenuri de zbor sau suprafețe de apă, cu respectarea restricțiilor şi limitărilor tehnice şi operaționale ale aeronavelor.
7. Autoritatea Aeronautică Civilă asigură publicarea listei aerodromurilor şi caracteristicile tehnico-operaţionale ale acestora în AIP - Moldova.
8. Pot decola și ateriza pe terenurile de zbor sau suprafețele de apă doar avioanele cu masa maximă la decolare mai mică de 5.700 kg, elicopterele, aeronavele ultrauşoare şi aeronavele nemotorizate, care execută zboruri interne VFR pe timp de zi, încadrate în categoria operațiunilor aeriene civile de lucru aerian sau aviație generală, în următoarele condiții cumulative:
9. terenul sau suprafața de apă nu este amplasat/ă în zone dens populate;
10. proprietarul sau, în cazul domeniului public, administratorul terenului ori al suprafeței de apă a aprobat prealabil utilizarea acestora de către aeronava în cauză;
11. dimensiunile şi configurația terenului sau ale suprafeței de apă permit desfășurarea activității de zbor cu categoria respectivă de aeronavă, în condiții de siguranță;
12. restricțiile privind activitatea de zbor pe respectivul teren/respectiva suprafață de apă, care pot fi stabilite de primar în funcție de interesele locuitorilor rezidenți în respectiva localitate, precum şi de proprietarul sau, după caz, administratorul terenului/suprafeței de apă, sunt cunoscute şi respectate de către operatorul aeronavei;
13. în cazul în care terenul este situat în perimetrul unei zone de control de aerodrom sau al unei zone restricționate, dacă operatorul aeronavei a convenit/încheiat cu Furnizorul de Servicii de Navigație Aerian Î.S: ”MOLDATSA”, înainte de începerea activității de zbor pe respectivul teren, o procedură pentru coordonarea activităților de zbor.
14. Răspunderea pentru desfășurarea activității de zbor pe terenurile sau suprafețele de apă prevăzute la punctul 19, cu respectarea cadrului normativ în vigoare privind siguranța zborului şi securitatea aeronautică, precum şi răspunderea în cazul producerii de daune ca urmare a activității de zbor desfășurate pe astfel de terenuri ori suprafețe de apă revin în totalitate operatorului aeronavei. Proprietarul sau, după caz, administratorul terenului ori al suprafeței de apă poartă răspundere în conformitate cu prevederile legislației în vigoare, dacă a fost de acord ca operatorii aeronavelor să execute activități de zbor fără îndeplinirea condițiilor menționate la punctul 19 lit. a).
15. Pot ateriza pe și respectiv pot decola de pe alte terenuri sau suprafețe de apă decât cele prevăzute la punctul 19, cu respectarea procedurilor aplicabile în astfel de situații:
16. aeronavele civile aflate în situații de forță majoră;
17. aeronavele civile nepropulsate de un organ motor, precum şi aeronavele civile care le tractează în cursul zborurilor de recuperare;
18. aeronavele civile care execută zboruri din categoriile urgențe medicale, intervenții în zone calamitate și operațiuni de căutare-salvare;
19. elicopterele civile care efectuează operațiuni de supraveghere din aer de lucrări sau elemente de infrastructură, precum şi de transport obiecte suspendate, în condițiile stabilite de Autoritatea Aeronautică Civilă, conform Regulamentului privind procedurile administrative referitoare la operațiunile aeriene.
20. Răspunderea pentru desfășurarea activității de zbor pe terenurile sau suprafețele de apă prevăzute la punctul 21, cu respectarea cadrului normativ în vigoare privind siguranța zborului şi securitatea aeronautică, precum şi răspunderea în cazul încălcării dreptului de proprietate şi al producerii de daune ca urmare a activității de zbor desfășurate pe astfel de terenuri sau suprafețe de apă revin în totalitate operatorului aeronavei.
21. Permisiunile şi avizele prevăzute în prezentul Regulament pot fi acordate, iar planificarea şi informarea pot fi efectuate pentru fiecare zbor în parte, pentru o serie de zboruri sau pentru perioade determinate de timp.
22. Operatorul unei aeronave care intenționează să execute un zbor în spațiul aerian național, inclusiv în spațiul aerian de clasă G, este obligat ca înainte de începerea zborului să se informeze cu privire la cerințele, limitările şi restricțiile aplicabile zborului respectiv, prevăzute în AIP - Moldova, în circularele de informare aeronautică şi în mesajele de înștiințare (NOTAM), şi este direct răspunzător de respectarea acestora.
23. Pentru a facilita informarea operatorilor aeronavelor, mesajele NOTAM, precum şi informațiile privind activitatea zonelor de spațiu aerian rezervat sau segregat, precum şi a zonelor interzise, restricționate ori periculoase, împreună cu condițiile asociate acestora, se publică pe pagina web oficială a Furnizorului de servicii de informare aeronautică – Î.S. ”MOLDATSA”.
24. Operatorul aeronavei este obligat să respecte ruta/traiectul sau zona de zbor pentru care a depus plan de zbor, pentru care a primit permisiune ori aviz sau pentru care a făcut informarea conform prevederilor prezentului Regulament, precum şi condiționările, restricțiile ori limitările care i-au fost impuse la acordarea permisiunii sau avizului respectiv. Operatorul aeronavei care intenționează să efectueze un zbor într-o zonă restricționată sau periculoasă ori în spațiul aerian rezervat pentru un alt utilizator sau autoritate este obligat să se informeze atât înainte de începerea zborului, cât şi în timpul acestuia cu privire la condițiile de acces în respectiva zonă ori în respectivul spațiu aerian şi să le respecte.
25. Prevederile punctului 26 nu aduc atingere dreptului operatorului aeronavei de a modifica planul de zbor depus, respectiv informarea transmisă, cu respectarea procedurilor şi reglementărilor aplicabile.
26. Prevederile prezentului Regulament nu exonerează operatorul unei aeronave care a depus un plan de zbor, a obținut o permisiune sau aviz ori care a efectuat o informare despre zborul pe care urmează să-l desfășoare de obligația de a respecta şi de a îndeplini condițiile impuse prin alte reglementări legale în vigoare, aplicabile zborului respectiv. Zborurile în zona de frontieră se execută cu respectarea prevederilor specifice ale Legii cu privire la frontiera de stat a Republicii Moldova nr. 215/2011 cu modificările și completările ulterioare.
27. Deasupra zonelor dens populate sunt interzise:
28. efectuarea de către aeronavele civile a zborurilor la înălțimi mai mici de 300 de metri față de cel mai înalt obstacol fix, cu excepția celor care execută proceduri de aterizare/decolare pe/de pe aerodromuri/heliporturi, precum și a celor care execută, în conformitate cu reglementările în vigoare, operațiuni de filmare aeriană sau de lucru aerian în folosul sănătății publice și protecției mediului în baza unei permisiuni specifice emise de către Autoritatea Aeronautică Civilă pentru fiecare zbor/serie de zboruri, în condițiile existenței unui aviz al administrației publice locale pe raza căreia se desfășoară operațiunile aeriene respective;
29. efectuarea de către aeronavele civile a zborurilor de acrobație, cu excepția cazurilor cînd există permisiunea scrisă a Autorității Aeronautice Civile;
30. În afara zonelor dens populate, aeronavelor civile le sunt interzise zborurile la o înălțime mai mică de 150 metri față de sol, cu excepția aeronavelor care execută proceduri de aterizare/decolare pe/de pe aerodromuri/heliporturi sau terenuri/suprafețe de apă stabilite potrivit prevederilor punctului 19, aeronavelor care execută zboruri de acrobație sau operațiuni de lucru aerian în folosul agriculturii, silviculturii, sănătății publice şi protecției mediului, în condițiile acordării permisiunii speciale de către Autoritatea Aeronautică Civilă, precum şi aeronavelor care execută zboruri aferente operațiunilor aeriene prevăzute la punctul 21 litera d) din prezentul Regulament.
31. Fac excepție de la prevederile punctului 29 litera a) şi punctului 30 zborurile din categoriile urgențe medicale, intervenții în zone calamitate şi operațiuni de căutare-salvare.
32. Orice plan de zbor depus se închide în conformitate cu Cerințele Tehnice de stabilire a Regulilor Aerului.
33. În cazul în care, în urma nerespectării de către operatorul aeronavei a prevederilor prezentului Regulament, au fost declanșate operațiunile de căutare-salvare, operatorul în cauză suportă costurile generate de derularea respectivelor operațiuni.
34. Controlul utilizării spațiului aerian național se efectuează de către Ministerul Apărării în conformitate cu prevederile Legii nr. 143/2012 privind controlul spațiului aerian, cu modificările și completările ulterioare.
35. În scopul exercitării atribuțiilor de control ale Ministerului Apărării, planurile de zbor şi permisiunile prevăzute în prezentul Regulament se transmit Ministerului Apărării de către Furnizorul de Servicii de Navigație Aeriană – Î.S. ”MOLDATSA” şi, după caz de către entitățile emitente corespunzătoare.
36. Până la intrarea în vigoare a prezentului Regulament, Autoritatea Aeronautică Civilă, Ministerul Apărării şi Furnizorul de Servicii de Navigație aeriană – Î.S. ”MOLDATSA” vor duce la îndeplinire, cerințele de publicare a informațiilor prevăzute la punctul 7 şi punctul 25 din prezentul Regulament, precum și [la punctul 1 alineatul (3) secțiunea E, punctul 2 alineatul (1) secțiunea E, punctul 1 și punctul 2 alineatul (2) secțiunea F din Anexa nr. 1 la prezentul Regulament](file:///C%3A%5CTemp%5CAnexa%20I_AZ.docx).
37. În termen de 90 de zile de la publicarea prezentului Regulament, Autoritatea Aeronautică Civilă, Furnizorul de Servicii de Navigație Aeriană – Î.S. ”MOLDATSA” şi Ministerul Apărării vor stabili proceduri comune privind transmiterea datelor prevăzute la punctul 35.
38. Persoanele fizice şi persoanele juridice vinovate de încălcarea dispozițiilor prezentului Regulament poartă răspundere în conformitate cu legislația în vigoare.